Alaquàs lliura els diplomes dels Cursos de Formació en l'Ús de la Pólvora
05/09/2012

# Alaquàs lliura els diplomes dels Cursos de Formació en l'Ús de la Pólvora

*   05/09/2012
*   [Imprimir](#)
*   Compartir
*    https://www.alaquas.org/documento.asp?id\_do=13413

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13413%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20lliura%20els%20diplomes%20dels%20Cursos%20de%20Formaci%C3%B3%20en%20l%27%C3%9As%20de%20la%20P%C3%B3lvora)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13413/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13413/05092012_dsc0112_Form_4.jpg)](https://www.alaquas.org/ficheros/documentos/2012/2/13413/05092012_dsc0112_Form_10.jpg "<a href='https://www.alaquas.org/ficheros/documentos/2012/2/13413/05092012_dsc0112_Form_10.jpg' target=_blank><i class='fa fa-external-link' aria-hidden='true'></i>.Alaquàs lliura els diplomes dels Cursos de Formació en l'Ús de la Pólvora</a>")

L'alcaldessa d'Alaquàs, Elvira García Campos i la secretària autonòmica de Governació, Assumpció Quinzá Alegre, lliuren els diplomes acreditatius dels cursos de formació per a Consumidors Reconeguts com a Experts (CRE)

L'alcaldessa d' Alaquàs, Elvira García Campos i la secretària autonòmica de Governació, Assumpció Quinzá Alegre, acompanyades de l'associació Amics de la Cordà d'Alaquàs, van lliurar ahir dimarts 4 de setembre els diplomes acreditatius dels cursos de formació per a Consumidors Reconeguts com a Experts (CRE) en l'ús de la pólvora.

La primera edil va agrair a tots els col·lectius participants la seua assistència i va destacar la importància d'aquest tipus de cursos per garantir la pervivència de les tradicions relacionades amb l'ús de la pólvora. Amb l'obtenció d'aquest curs i el seu corresponent diploma acreditatiu, les persones paticipantes podran formar part a partir d'ara dels diferents actes pirotècnics.

En el transcurs de l'acte es va fer lliurament del diploma al jove Carlos Aguilar Gil, Clavari del Crist 2012 i primera persona que va presentar la instància en l'Ajuntament d'Alaquàs per a poder participar en aquest curs. Els altres participants van recollir el seu diploma en la taula habilitada per a això. Les persones que no van recollir en l'acte el seu diploma podran recollir-lo a l'Ajuntament d'Alaquàs.

Més de 240 veïns i veïnes de Alaquàs han participat en aquests cursos de formació en l'ús de la pólvora impartits per l'Ajuntament d'Alaquàs a través de la Policia Local en col·laboració amb l'associació Amics de la Cordà. Els cursos, en compliment de l'Ordre Conjunta 1/2012 de 8 de març, han estat dirigits a grups, entitats i associacions inscrites en el registre establert en la Conselleria de Governació que compten com a mínim amb un Responsable de Grup acreditat per la Delegació de Govern

Han participat en aquests cursos totes les clavaries d'Alaquàs, la Confraria de la Mare de Déu de l'Olivar, l'Agrupació Local creada per l'Ajuntament d'Alaquàs per a aquests cursos, així també altres col·lectius i falles amb responsables de grup i que participen activament en les diferenes manifestacions pirotècniques que organitzen aquests col·lectius festers tals com la _cordà_, la _pujà_ o la _baixà_.